મને ખ્યાલ આવ્યો કે, મારા ૭૫માં જન્મમુબારક દિવસ ઘણીબધી રીતે અનોખો છે, યાદગાર બની રહ્યો છે. એક, પંચોતેર વર્ષના લાંબા આયુષમાં પ્રથમવાર મારા નજીકનાં બધાં સગાંસબંધીઓ સાથે હું મારો જન્મદિવસ ઉજવતો હતો. બીજું, પ્રથમવાર મારાં બધાં એટલે ચાર ભાઈઓ અને ચાર બહેનો સાથે મારો જન્મદિવસ ઉજવી શક્યો છું. ત્રણ, અત્યાર સુધી ઉજવેલી મારા બધા જન્મદિવસની વધામણીથી આ ઉજવણી ખૂબ ભિન્ન હતી. ચોથું, પ્રથમવાર મારાં ભાઈબહેનોને મારા વિશે બોલતા સાંભળવાનો લ્હાવો અનેરો હતો.